**BUDAÖRSI VÍZELLÁTÓ – VÍZIKÖZMŰ RENDSZER**

**Gördülő Fejlesztési Terv**

**Beruházási terve**

**2020 – 2034. évek közötti időszakra**

**TARTALOM**

[**I. Víziközmű rendszer megnevezése**](#_Toc395621250) 3

[**II. Budaörsi vízellátó - víziközmű rendszerének 15 éves beruházási terve**](#_Toc395621259)

 Beruházások I. ütem (2020. év.) 3

 Beruházások II. ütem (2021 - 2024. év.) 4

 Beruházások III. ütem (2025 - 2034. év.) 5

**III. A beruházási tervben bemutatott tervezett vízellátó - víziközmű beruházási feladatok pénzügyi fedezetének ismertetése** 5

**I**[**V.** **Mellékletek**](#_Toc395621263)7

# I. Víziközmű rendszer megnevezése

|  |  |  |  |
| --- | --- | --- | --- |
| **Ellátási terület (település, településrész) megnevezése** | **Ellátásért felelős megnevezése** | **Víziközmű rendszer megnevezése** | **Víziközmű-szolgáltatási ágazat(Közműves ivóvízellátás/Közműves szennyvízelvezetés)** |
| Budaörs | Budaörs Város Önkormányzata | Budaörsi vízellátó– víziközmű rendszere | Közműves ivóvízellátás |

# II. Budaörsi vízellátó – víziközmű renszer 15 éves beruházási terve 2020-2034. évek közötti időszakra

Az ellátásért felelős által elkészített beruházások összefoglaló táblázatát jelen leírás 1. sz. melléklete tartalmazza.

**BERUHÁZÁSOK I. ÜTEM (2020. év.)**

**Frankhegy I. ütem vízellátása (táblázat 1. sor)**

Beruházás leírása, szükségességének indoklása

Frankhegy terület vízellátásának feltétele a Víztorony utca 1635 hrsz ú ingatlanon lévő **Kőhegyi régi víztározó medence fejépületében nyomásfokozó gépház építése**, mely szivattyú cserékkel alkalmas lesz a vízellátás több ütemben történő megvalósításra. 2013. évben megtervezésre került a nyomásfokozó gépház gépészeti, villamos, telemechanikai, építészeti, biztonságtechnikai szakági kiviteli tervdokumentációi (2. sz. melléklet), a vízjogi létesítési engedélyt a vízügyi hatóság KTVF: 29997-15/2013. számon, mely módosítását FKI-KHO: 195-4/2016. számon adta ki. A terv korszerűségi felújítása elkészült, annak újbóli engedélyeztetése folyamatban van. A Fővárosi Vízművek Zrt. a terület tulajdonosaként, valamint a víziközmű hálózat üzemeltetőjeként a nyomásfokozó gépház megépítéséhez, illetve üzembe helyezéséhez korábban megadott feltétele, hogy szükséges vízellátó hálózatot (legalább a műszakilag szakaszolható első ütemét) is megvalósítani.

A FV Zrt. állásfoglalására tekintettel a tervezetten önkormányzati forrásból megvalósuló nyomásfokozó gépház építést a társulati finanszírozású vízellátó hálózat építéssel összhangban szükséges megvalósítani.

A **Frankhegy I. ütem vízellátó hálózat megvalósítását** jelen terv **2020 - 2021 – 2022. évek közötti időszakra** (I. ütem és a II. ütemre áthúzódóan) prognosztizáltuk tekintettel arra, hogy a Frankhegy Víziközmű Társulattal Települési és Együttműködési Szerződés került aláírásra. (Frankhegy I. ütem lehatárolási helyszínrajz 3. sz. melléklet).

Várható beruházási költségek bemutatása

Becsült költség: nettó 164.000 eFt

Beruházás várható költségének meghatározására a korábbi beruházások költségei alapján került sor.

**Állatmenhely közműves vízellátása (táblázat 2. sor)**

Beruházás leírása, szükségességének indoklása

Budaörs Város Önkormányzata tulajdonában lévő, a Törökbálint 097/98 hrsz-ú ingatlanon elhelyezkedő állatmenhely (áttekintő helyszínrajz 4. sz. melléklet) vízellátását eddig egy 2004. évben létesített fúrt kút biztosította. A kút vízhozam csökkenésének vizsgálatát követően hidrogeológiai szakértői vélemény készült, melyben megállapításra került, hogy a kút vízhozam csökkenését nem annak állagromlása, hanem a megnyitott rétegsor általános rossz vízvezető képessége, és a területen bekövetkezett vízszintsüllyedés okozta. Az új kút létesítésének magas költségeire tekintettel az ingatlan ellátására közműves vízellátás javasolt. Mind Törökbálint vízszolgáltatója, mind Törökbálint Város Önkormányzata elvi hozzájárulását adta a vezetékes ivóvízhálózat építéshez.

A terveztetést, engedélyeztetést, és a beruházás megvalósítását 2020. évre terveztük.

Várható beruházási költségek bemutatása

Becsült költség: nettó 25.000 eFt

Beruházás várható költségének meghatározására a korábbi beruházások költségei alapján került sor.

**Tartalékkeret I. ütem (táblázat 3. sor)**

Budaörsi vízellátó – víziközmű rendszer 2020. évi I. ütemű beruházási tervében a **rendkívüli helyzetekből adódó azonnali feladatok elvégzésére** az önkormányzati források összértékének 5 %-ban tartalékkeret került beállításra.

**A tervezett feladatok megvalósítására kötelezettségvállalás csak Budaörs Város Önkormányzat 2020. évi költségvetés elfogadásával történik. (A költségvetés elfogadását követően, amennyiben jelen tervhez képest módosítás történik, pótlólag benyújtjuk.)**

**BERUHÁZÁSOK II. ÜTEM (2021 – 2024. évek között)**

**Tétényi – fennsík vízellátása (táblázat 4. sor)**

Beruházás leírása, szükségességének indoklása

A II. ütemű beruházások között tervezzük a Tétényi – fennsík vízellátás megvalósítását.

Budaörs, Kamaraerdő településrészen jelenleg a meglévő vízellátási határ a Beregszászi utcában van, erről jelenleg kapacitás és nyomásproblémák miatt nem lehet az ettől északra elhelyezkedő területet ellátni. Ezen magasabban elhelyezkedő terület vízellátás megvalósításának műszaki feltétele a vezetékhálózat építésen túlmenően tározó medence (ez nem minden változat esetén), és nyomásfokozó gépház létesítése.

A FV Zrt. 2014. április 28-án, valamint május 26-án kelt elvi állásfoglalásaiban a Budapest XXII. kerületi víztorony felől vízellátást javasolta továbbtervezésre, melyhez megadta a kapcsolódási pontokat (1. Budapest XXII. ker. Dózsa György úti NA 200/150 mm-es vezeték, vagy 2. Budafoki víztorony melletti XXII. ker. Kamaraerdei – Szabadka út találkozás). Tekintettel a Budafoki víztorony kapacitására, a létesítendő Szajkó utcai gépház mellett szívóoldali medence építésre ebben az esetben nincs szükség.

Mivel ezen, egyébként műszaki – és gazdaságossági szempontok szerint legoptimálisabb megoldási javaslat Budaörsön kívüli, jogilag problémás területeket is érint, szükséges volt a pontos nyomvonal meghatározása érdekében a fővárossal, a XXII. kerületi önkormányzattal, valamint a Fővárosi Vízművekkel is egyeztetést folytatni.

Erre tekintettel Budaörs, Tétényi – fennsík ellátatlan terület vízellátása vonatkozóan tanulmánytervet készíttettünk (5. sz. melléklet). Ebben a tervező javaslatot tett a műszaki – gazdaságossági szempontok szerinti legoptimálisabb műszaki megoldásra. Ennek mentén jelenleg kiviteli terv készül. Az előzetes környezeti vizsgálati dokumentáció elkészült, melynek környezetvédelmi engedély kérelmét a hatóság sajnálatos módon elutasította tekintettel arra, hogy a nyomvonal a Budapest XXII. kerület Tétényi – fennsík természetvédelmi területet érinti, és azon a fővárosi közgyűlés rendelete alapján új infrastruktúra hálózat nem építhető ki.

Budaörs város a szabályozási terv oly módon történő módosítását kérte, hogy azt követően lehetőség nyíljon Budaörs e területének vízellátása érdekében a nyomóvezeték kiépítésére.

Terveink szerint 2021 – 2024. időszakra a kiviteli terv, és a vízjogi létesítési engedély rendelkezésre állhat, és a beruházás külső beruházói finanszírozásban megvalósulhat.

Várható beruházási költségek bemutatása

Becsült költség: nettó 210.000 eFt

Beruházás várható költségének meghatározására a tanulmánytervben meghatározott becsült költségek alapján került sor.

**Szilvás terület vízellátása (táblázat 5. sor)**

Beruházás leírása, szükségességének indoklása

A II. ütemben tervezzük a Szilvás terület közművesítésének, így a vízellátó hálózat kiépítésének megvalósítását is. Jelenleg tanulmányterv keretein belül vizsgáltuk a terület közművesítésének lehetőségét (6. sz. melléklet).

Döntés még nem született arra vonatkozóan, hogy mely változat kerüljön megvalósításra, így a táblázat műszaki paramétereket nem szerepeltettünk.

Várható beruházási költségek bemutatása

Tanulmányterv több változatban tartalmazza a becsült költségeket, a műszaki szempontból általunk támogatott (C2) változat becsült költségét szerepeltettük.

**Tartalékkeret II. ütem (táblázat 6. sor)**

Budaörsi vízellátó – víziközmű rendszer II. ütemű beruházási tervében a ***rendkívüli helyzetekből adódó azonnali feladatok elvégzésére*** az önkormányzati források összértékének 5 %-ban tartalékkeret került beállításra.

**BERUHÁZÁSOK III. ÜTEM (2025 – 2034. évek között)**

**Frankhegy II. ütem vízellátása (táblázat 7. sor)**

Beruházás leírása, szükségességének indoklása

A Frankhegy II. ütem vízellátó hálózat társulat által történő megvalósítását jelen terv III. ütemére prognosztizáltuk a (Frankhegy II. ütem fejlesztési terület helyszínrajz 7. sz. melléklet).

Várható beruházási költségek bemutatása

Pontos műszaki tartalom hiányában korrekt becsült érték meghatározásra nincs lehetőség.

**Tartalékkeret III. ütem (táblázat 8. sor)**

Budaörsi vízellátó – víziközmű rendszer III. ütemű beruházási tervében a ***rendkívüli helyzetekből adódó azonnali feladatok elvégzésére*** tekintettel arra, hogy önkormányzati beruházásokat nem terveztünk, tartalékkeret sor 0 Ft értékkel került beállításra.

**III. A Beruházási tervben bemutatott, tervezett vízellátó - víziközmű feladatok pénzügyi fedezetének ismertetése**

Az Önkormányzat a vízellátó – víziközmű beruházásokat szolgáltató javaslata, valamint Budaörs Város Önkormányzat fejlesztési elképzelései alapján végzi.

A különböző ütemekben bemutatott feladatok **tervezett fedezete** az elmúlt évek forrásainak vizsgálata alapján Budaörs Város Önkormányzata **tárgyévi költségvetésében vízellátó - víziközmű beruházásokra elkülönített forrás, társulati beruházás esetén** a lakosságból alakult Társulat **közcélú érdekeltségi hozzájárulás megfizetése**.

**Önkormányzati új vízellátó hálózat építés esetén az ingatlan tulajdonosokat a beruházás finanszírozásába közcélú érdekeltségi hozzájárulás fizetésével**, **régi hálózatokra történő csatlakozás esetén pedig utólagos csatlakozási hozzájárulás fizetésével** bevonjuk.

Külső beruházói érdekek esetén (ld. Tétényi-fennsík, Szilvás terület) az önkormányzat **külső beruházói források bevonására tesz lépéseket.**

**Források részletezése**

* **Budaörs Város Önkormányzat költségvetésében vízellátó – víziközmű beruházásokra elkülönített összeg**

Budaörs Város Önkormányzata elmúlt évi költségvetései tartalmaztak szükségesnek ítélt, nevesített vízellátó - víziközmű beruházásokat (2019. évben költségvetésben bruttó 120 MFt volt betervezve).

* **Társulati beruházás esetén lakossági közcélú érdekeltségi hozzájárulás**

Amennyiben valamely terület víziközműveinek megvalósítására Társulat jött létre (ld. Frankhegy), a cél, a jogszabályokban (főleg területre vonatkozó szabályozási tervben) előírt feltételek teljesülése esetén az érdekeltek közcélú érdekeltségi hozzájárulásának megfizetésével valósul meg.

* **Új vízellátó – víziközmű beruházás esetén a lakosok által befizetendő közcélú érdekeltségi hozzájárulás**

Budaörs Város Önkormányzata törvény erejénél fogva minden év november 30-ig határozatban állapítja meg a következő évben az önkormányzati új víziközmű beruházások megvalósítása esetén az érdekeltek által megfizetendő közcélú érdekeltségi hozzájárulás összegét. Budaörs Város Önkormányzata Képviselő – testület 167/2017.(XI.15.) ÖKT sz. határozatában úgy döntött, hogy 2018. évben víziközmű hálózat (vízellátó, és szennyvízcsatorna – hálózat) kiépítése esetén az érdekeltekre a fővárosi és megyei kormányhivatal járási (fővárosi kerületi) hivatala által kivetendő közcélú érdekeltségi hozzájárulás mértéke a közérdek mértékét meghaladó költségek 100% - a.

* **Meglévő vízhálózatra történő csatlakozás esetén utólagos csatlakozási hozzájárulás**

A viziközmű hálózatra történő utólagos rácsatlakozásért az önkormányzat tulajdonában álló víziközmű hálózathoz történő utólagos csatlakozás műszaki és pénzügyi feltételeiről, valamint az utólagos csatlakozásért fizetendő hozzájárulás mértékéről szóló 7/2017.(II.24.) önkormányzati rendelet alapján az érdekeltek utólagos csatlakozási hozzájárulást kötelesek fizetni (a 2019. évben jelen terv készítéséig vízhálózati csatlakozási díjakból befolyt összeg közel 15 MFt).

* **Külső beruházói forrás**

A II. ütemben megvalósítandó Tétényi – fennsík, valamint a Szilvás terület vízellátás magánberuházó érdekeket is érint, ezért a beruházás megvalósítására célszerű lesz ezen külső beruházói források bevonása.

**A várhatóan rendelkezésre álló források az eddigi évek tapasztalata alapján:**

A tervezett víziközmű - fejlesztési (beruházási) munkák fedezetét tervezetten a fent bemutatott források biztosítják. Mivel jelen Gördülő Fejlesztési Terv készítésekor nem áll rendelkezésre Budaörs Város Önkormányzat 2020. évi költségvetése, így a Gördülő Fejlesztési Tervben, és jelen bemutatásban a **tervezett forrásokat jelöltük meg**.

**A 2020. évi tervezett feladatok megvalósítására kötelezettségvállalás csak Budaörs Város Önkormányzat 2020. évi költségvetés elfogadásával történik. Amennyiben a tervezetthez képest forráshiány jelentkezik, vagy a feladatok prioritása változik, a módosított Gördülő Fejlesztési Tervet elkészítjük, és pótlólag benyújtjuk.**

**IV. Mellékletek**

1. sz. melléklet Budaörsi vízellátó – víziközmű rendszer 15 éves beruházási terve 2020-2034. évek közötti időszakra – Beruházások összefoglaló táblázata

2. sz. melléklet Kőhegyi nyomásfokozó gépház műszaki tervdokumentáció

3. sz. melléklet Frankhegy I. ütem lehatárolási helyszínrajz

4. sz. melléklet Állatmenhely áttekintő helyszínrajz

5. sz. melléklet Tétényi fennsík tanulmányterv

6. sz. melléklet Szilvás fejlesztési terület tanulmányterv

7. sz. melléklet Frankhegy II. ütem fejlesztési terület helyszínrajz